Athens demokrati opphørte i 411 f.Kr. og på nytt i 404 f.Kr. da oligarker overtok makten, sistnevnte hendelse som følge av Athens nederlag etter Peloponneskrigen. Spartanerne og deres allierte i Athen opprettet et diktatur med de tretti tyranner, men allerede i 403 f.kr. overtok de demokratiske kreftene igjen, og møtene på Pnyx ble gjenopptatt. Athen mistet sin uavhengighet til kong Filip II av Makedonia etter slaget ved Khaironeia i 338 f.Kr., men fortsatte å drive interne saker på demokratisk vis fram til maktovertakelsen ved kuppet til Demetrios fra Faleron i 322 f.kr.